תהילים צ"ב

"מִזְמוֹר שִׁיר לְיוֹם הַשַּׁבָּת" הוא מזמור צ"ב (הפרק ה-92) בספר תהילים הנאמר בקבלת שבת לאחר שירת הפיוט לכה דודי. הוא נאמר גם בתפילת שחרית של שבת ושל חגים.

חיבורו
לפי חז"ל אדם הראשון חיבר את המזמור כשבח על כך שניצל ממיתה על חטאו בזכות השבת שסינגרה עליו. לאחר מכן לפי רבי ישמעאל המזמור נשכח ומשה רבנו חידש אותו. כותרתו של המזמור נדרשת בברכת יוצר של יום השבת כאילו "יום השבת" עצמו הוא מחברו של המזמור.

 תוכן המזמור 
תוכן המזמור הוא תיאור שמחתו של המשורר במעשיו של הקדוש ברוך הוא ובסיפור שבחיו. המזמור מדבר על הצדיקים והצלחתם, לעומת הרשעים שהצלחתם היא רגעית וחולפת. מזמור שיר ליום השבת היה מושר על ידי הלוויים בעת הקרבת קרבן התמיד של יום השבת. חז"ל נתנו את טעמם לאמירת מזמור זה בשבת; "מזמור שיר לעתיד לבוא ליום שכלו שבת ומנוחה לחיי העולמים".

 זמן אמירתו 
המזמור נאמר בפסוקי דזמרא של חג ושבת, והוא מנהג ארץ ישראלי קדום.

מזמור זה הוא הגרעין הראשון של טקס קבלת שבת שהתפתח על ידי מקובלי צפת במאה השש עשרה. מנהג ייחודי קיים בבית הכנסת אלטנוישול בפראג, שם אומרים עד היום את המזמור בקבלת שבת שתי פעמים.

מזמור זה הוא גם שיר של יום שבת.

בקהילות הספרדים וקצת קהילות אשכנז, הוא נאמר גם אחרי קריאת התורה של מנחה בשבת.

בתרבות
 מזמור שיר ליום השבת - דודי קאליש מתוך אלבומו אשר בחר בנו, 2020
 מזמור שיר ליום השבת - גלעד פוטולסקי ולהקת שלהבתמזמור שיר ליום השבת, גלעד פוטולסקי להאזנה באתר יוטיוב..
 מזמור שיר ליום השבת - הרב שלמה קרליבךמזמור שיר ליום השבת, הרב שלמה קרליבך, להאזנה באתר יוטיוב..
 מזמור שיר ליום השבת - ניגון שהולחן על ידי הרב שלום ברוכשטטהניגון בביצועו של המלחין לצפייה באתר יוטיוב. לרגל יום הולדתו ה-91 של הרבי מליובאויטש.
 מזמור שיר ליום השבת - לחן של חיים בנט, ביצוע של שלמה כהן באלבום א שבת טיש
 כי שימחתני - שיר של הזמר מוטי שטיינמץ בלחן של שמשי ניימן, מתוך אלבומו הנשמה בקרביכי שימחתני בערוץ היוטיוב הרשמי של מוטי שטיינמץ.
 ואמונתך - פיני איינהורן, עיבוד שימי קסלר, 2017
 להגיד בבוקר חסדך - שיר של הרב שלמה קרליבך.
 מה גדלו - יששכר גוטמן בלחן של ישראל באדאנסקי באלבום טביעת אצבע.
 צדיק - יעקב יהודה דסקל באלבום קבלת שבת.
 צדיק כתמר - בלחנו של לואי לבנדובסקי.

 גלריה 

 קישורים חיצוניים 

 תהילים צ"ב באתר 929 - תנ"ך ביחד



 הערות שוליים 

קטגוריה:קבלת שבת
צב
קטגוריה:שיר של יום
קטגוריה:תפילת שחרית של שבת
קטגוריה:פסוקי דזמרא של שבת